M เจอผลกระทบโควิด ฉุดกำไรไตรมาส 1 หดตัวเฉียด 74% เหลือ 88.77 ลบ.
M รายงานผลประกอบการไตรมาส 1/2564 มีกำไร 88.77 ลบ. ลดลง 74% จากปีก่อน หลังเจอผลกระทบโควิดฉุดรายได้วูบ!
M รายงานผลประกอบการไตรมาส 1/2564 มีกำไร 88.77 ลบ. ลดลง 74% จากปีก่อน หลังเจอผลกระทบโควิดฉุดรายได้วูบ!
13 พ.ค. 2564

บริษัท เอ็มเค เรสโตรองต์ กรุ๊ป จำกัด (มหาชน) หรือ M รายงานผลการดำเนินงานประจำไตรมาส 1/2564 สิ้นสุด 31 มี.ค.2564 ดังนี้

โดยผลการดำเนินงานในไตรมาส 1/ 2564 ลดลงเนื่องจากในไตรมาส 1 ปี 2564 บริษัทฯ และบริษัทย่อย มีรายได้จากการขายและบริการเท่ากับ 3,116 ล้านบาท ลดลง 679 ล้านบาท หรือลดลงร้อยละ 17.9 เมื่อเทียบกับช่วงเดียวกันของปีก่อนหน้า เนื่องจากได้รับผลกระทบจากการระบาดของโรคโควิด-19 ระลอกใหม่ในกลางเดือนธันวาคม 2563 ซึ่งเกิดจากการแพร่เชื้อของกลุ่มแพร่เชื้อที่เชื่อมโยงกับตลาดกลางกุ้งในจังหวัดสมุทรสาคร และได้แพร่กระจายไปเป็นวงกว้างและจังหวัดอื่นๆ โดยการระบาดในครั้งนี้มีจำนวนผู้ติดเชื้อค่อนข้างมาก ทำให้ต้องปิดให้บริการแบบนั่งทานที่ร้านในบางพื้นที่ที่มีการระบาดค่อนข้างมาก รวมถึงประชาชนโดยทั่วไปเกิดความกังวลและออกมารับประทานอาหารนอกบ้านน้อยลง
 